次次行經九龍城條泰國街都會嗅到泰國湯河o既獨有味道。專誠今日走過黎試下。嘩都幾多人，2間鋪都差唔多full左。既然係因為比佢湯河o既味道吸引黎，當然係要點佢o既湯河。我地叫左雜丸湯河同冬陰湯河。雜丸湯河o既湯底真係太淡，連平時都唔係好落調味o既mami都忍唔住啦!冬陰湯河o既湯底比起雜丸湯河o既出色。帶少少酸辣，可以見到涉面有d辣椒碎，但味道依然唔夠香，只係有淡淡o既泰國香料味。而且河粉又粗又鞋，完全唔係泰國河粉ｏ既幼滑。唯一一樣比較似樣可能就係o個粉豬肉丸囉。